**După furtună**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puterea unor gânduri azi răzbate

ca valul ce alergă neîncetat

să ducă a’ luminii nestemate

spre acel țărm de flori înmiresmat.

O văd acum, în ziua hărăzită

cum radă își alege un mister

ce-o va feri de-o ceață nedorită

ce a cuprins al vieții caracter.

Vapor firav, netemător din fire,

străin ai fost de-a’ lumii învârteli,

Te-ai aruncat furtunii cu jertfire

și ai învins lipsit de poticneli.

Dar ai rămas cu vela istovită,

iar pânza ei pe locuri s-a rărit.

Speranța velaturii răstignită,

mai că nu prinde-n ea un licărit.

Carena ți-e lovită de blesteme

și de tăcerea apelor năuci

ce au înfipt săgeți de apoteme,

blindajul să ți-l pună pe butuci.

Dar ai răzbit, avid de o splendoare

ce strălucește astăzi zenital

în acel port cu forță lucitoare

ce-ți poate fi la liniște portal.

Așază-te în rada fără nume

și lasă-te scăldat de-al ei mister!

Nu vei găsi dușmani ca să-ți sugrume

cea brumă de Speranță de pe cer.

Iar de va fi să pleci spre altă zare,

pe fluxul nedoritelor nevoi,

să mulțumești c-o caldă închinare

celei ce-a fost și radă și zăvoi,

Celei ce-a fost și deltă și lagună

născută la Splendoare azimut,

Acestui far stăpân peste furtună

ce este sinonim la Absolut!